વૈશ્વિક સ્તરે ક્રૂડમાં તેજી યથાવત રહી હતી. વેસ્ટ ટેક્સાસ ઇન્ટરમિડિયેટ્સના ભાવમાં છેલ્લા ત્રણ દિવસના ઝડપી સુધારા પછી થાક ખાવાના વાતાવરણ વચ્ચે બ્રેન્ટ ક્રૂડમાં સુધારો જોવાયો છે અને 80 ડોલરની સપાટીની નજીક સરક્યું હતું. આ લખાય છે ત્યારે એક ટકા વધીને 78.68 ડોલરની સપાટીએ ટ્રેડ થતું હતું જે છેલ્લા દોઢ મહિનાની ઊંચી સપાટી લેખાતી હતી. યુરોપના દેશો માઇગ્રેશન મુદ્દે એકમત થતાં શેરબજારની પાછળ બ્રેન્ટ ક્રૂડમાં સુધારો આવ્યો હોવાનું કહેવાતું હતું. ક્રૂડના ભાવમાં સતત બીજા સપ્તાહમાં સાપ્તાહિક સુધારો જોવાયો હતો.